Մայրաքաղաքի կայարանամերձ հրապարակում արդեն շա˜տ երկար տարիներ կանգնած է մի կիսակառույց շենք, որը պետք է լիներ հյուրանոց: Այն սկսեցին կառուցել տակավին 1980-ականների կեսերին` քանդելով նույն վայրում գտնվող «Սասունցի Դավիթ» կինոթատրոնը: Որոշվեց նույնանուն հյուրանոց ունենալ, որի պահանջը մայրաքաղաքը զգում էր. մանավանդ որ մեծ թվով մարդիկ էին ժամանում մեր երկիր, անհրաժեշտ էր նաև պայմաններ ստեղծել այն ուղևորների համար, ովքեր կայարան էին ժամանում գիշերվա ժամերին: